Vi boede i Øystein og Eirins hjem i Oslo fire dage i vores sommerferie. Det var en super god oplevelse. Vi er en familie på fem, og der var rigtig god plads til os alle i huset - og vi følte os hurtigt hjemme. Huset ligger på toppen af en bakke og fra huset er der skøn udsigt over Oslo.
Da vi ankom lå der en meget grundig informationsskrivelse til os, som gjorde det let for os at få det hele til at fungere. Sengene var gjort klar til os alle, og der var håndklæder til vores rådighed. Der var osgå fin plads til madvarer i køleskabet og det var let at lave mad i køkkenet.
Til huset er der en dejlig have med fx legehus, hvor vores yngste brugte meget tid. Det er også rart, at der til huset er parkering.
Vil man ikke køre ind til byen i egen bil, tager det kun få minutter at gå hen til den nærmeste trik-station (tram), og der er afgang hver tiende minut. Indenfor gåafstand ligger et af Oslos største shoppingcentre - Storo storcenter.
Vi vil klart anbefale Øystein og Eirins hjem til andre, og skal vi selv til Oslo igen, håber vi at kunne låne deres hus igen!